सुरुआते से एक्टिंग के रूचि रहले के बावजूद, पिंटो अपना कैरियर खातिर रस्ता चुने में भरम में रहली जबले कि ऊ कॉलेज के समय में मॉन्स्टर (2003) ना देखली। ऊ बतावेली कि: हमके बुझाला कि जब हम मॉन्स्टर देखलींxa0... तबे हम नीक से बुझलीं। हमरा के एगो रास्ता चुने के पड़ी। हमके कुछ अइसने करके पड़ी, कुछ अइसन जे पुरा तौर पर सबकुछ बदल देवे वाला होखे। 2005 में पिंटो मॉडलिंग कैरियर के सुरुआत कइली आ एलीट मॉडल मैनेजमेंट ज्वाइन कइली, आ अढ़ाई साल ले एह संस्था के साथे काम कइली। ऊ कई ठे टीवी बिग्यापन सभ में लउकली जिनहन में ऊ रिंगले के चिलगम, स्कोडा, वोडाफोन, एयरटेल, वीजा, ईबे, आ डि बीयर्स के परचार कइली।